106c6c75f7eb74e045c0d757a0187d08
Τι είναι Σκληροατροφικός Λειχήνας;
cyprusdermaclinic.com
2021.31
Είναι ένα χρόνιο νόσημα του δέρματος που εμφανίζεται κυρίως στα γεννητικά όργανα και στις γύρω από τον πρωκτό περιοχές. Σπαριοτερα, ο Σκληροατροφικός Λειχήνας εμφανίζεται στο πάνω μέρος του σώματος, το στήθος και τα μπράτσα.



a458f6698f5308680044fb8ebd754fae
Ποιους προσβάλλει συχνότερα ο Σκληροατροφικός Λειχήνας;
cyprusdermaclinic.com
2021.31
Συχνά εμφανίζεται σε γυναίκες μετά την εμμηνόπαυση και είναι ασυνήθιστος σε άνδρες και παιδιά.



76dc00b66cb890a59123fc93811bb1fe
Ποια είναι τα συμπτώματα;
cyprusdermaclinic.com
2021.31
Εμφανίζεται με μικρές γυαλιστερές λευκές κηλίδες που ενώνονται σε μεγαλύτερες πλάκες. Το δέρμα στις πλάκες γίνεται λεπτό και ατροφικό και στη συνέχεια, μπορεί να σκιστεί εύκολα. Μπορεί επίσης να υπάρχει κνησμός, αιμορραγία, φουσκάλες, με αποτέλεσμα το άτομο να παρουσιάζει δυσφορία ή πόνο, δυσκολία στην ούρηση και πόνος και την σεξουαλική επαφη. Συχνά το δέρμα ουλωποιηται. Εάν η ασθένεια είναι ήπιας μορφής, μπορεί να μην υπάρχουν συμπτώματα.



28f1508563e5aef438dd44dd80c240c7
Τι προκαλεί τον Σκληροατροφικό Λειχήνα;
cyprusdermaclinic.com
2021.31
Δε γνωρίζουμε την ακριβή αιτία του Σκληροατροφικού Λειχήνα. Ενοχοποιούνται διαταραχές του ανοσοποιητικού συστήματος και προβλήματα ορμονών. Θεωρείται επίσης ότι οι άνθρωποι κληρονομούν την πιθανότητα εμφάνισης της νόσου. Μερικές φορές εμφανίζεται σε δέρμα που έχει υποστεί βλάβη ή τραυματισμό. Ενοχοποιούνται επίσης λοιμώξεις του δέρματος όπως hpv, έρπης κ.α.  

o Σκληροατροφικός Λειχήνας σχετίζεται και με άλλα αυτοάνοσα νοσήματα όπως σκληροδερμία, ομαλός λειχήνας, λεύκη και γυροειδή αλωπεκία. Ο Σκληροατροφικός Λειχήνας δεν είναι μεταδοτικός αλλά, το δέρμα με Σκληροατροφικό Λειχήνα έχει περισσότερες πιθανότητες να αναπτύξει καρκίνο του δέρματος.



c6d6d31157400822d6ea2c26712c678a
Πώς αντιμετωπίζεται;
cyprusdermaclinic.com
2021.31
Βλάβες στον κορμό ή τα χέρια συνήθως δεν χρειάζονται θεραπεία. Αν η νόσος προσβάλει τα γεννητικά όργανα, στους άντρες γίνεται συνήθως περιτομή που οδηγεί σε άμεση ανακούφιση αλλά και σε ίαση. Η χειρουργική επέμβαση είναι συνήθως μια καλή επιλογή για τα παιδιά με φίμωση. Η χειρουργική επέμβαση δεν είναι καλή επιλογή για τις γυναίκες λόγω του ακρωτηριασμού των γενετικών οργάνων αλλά και των συχνών υποτροπών μετά την επέμβαση.. Η Θεραπεία περιλαμβάνει τη χρήση κρέμας πολύ ισχυρού στεροειδούς ή αλοιφής στο δέρμα, φωτοδυναμική θεραπεία, θεραπεία με υπεριώδες φως, κρέμες οιστρογόνων ή τεστοστερόνης, και ρετινοειδή.


